পঞ্চায়ত নিৰ্বাচনৰ প্ৰচাৰ অভিযানত এইবাৰ বিজেপি নেতাসকলে আক্ৰমণাত্মক ভূমিকা লোৱা দেখা গৈছে। প্ৰথমতে বিৰোধী ৰাজনৈতিক দল তাৰ পাছত মিত্ৰজোঁট অগপ আৰু এইবাৰ তেওঁলোকৰ আক্ৰমণৰ লক্ষ্য হৈ পৰিছে একাংশ সংবাদ মাধ্যম তথা বুদ্ধিজীৱী।
কেইদিনমান আগতে একাংশ সংবাদ মাধ্যম আৰু বুদ্ধিজীৱীৰ উচটনিত ৰাজ্যখনৰ একাংশ যুৱকে আলফালৈ যোৱা বুলি মুখ্য মন্ত্ৰী সোণোৱালে ৰাজহুৱাভাৱে মন্তব্য কৰিছিল। এইবাৰ একাংশ সংবাদ মাধ্যম আৰু বুদ্ধিজীৱীৰ বিৰুদ্ধে ব্যৱস্থা গ্ৰহণৰ হুংকাৰ দিছে মন্ত্ৰী হিমন্ত বিশ্ব শৰ্মাই।
দেওবাৰে মন্ত্রী শর্মাই সংবাদ মাধ্যমৰ বিৰুদ্ধেও ব্যৱস্থা গ্রহণ কৰাৰ হুমকি দিয়ে। সংবাদ মাধ্যমৰ আগত তেওঁ কয় যে আলফা বা আলফাত যোগদানৰ বাবে উৎসাহিত কৰাটো দেশ বিৰোধী, সংবিধান আৰু আইন বিৰোধী কার্য। সেয়েহে, আলফাক উচটনি দিয়া সংবাদ মাধ্যমৰ বিৰুদ্ধে ব্যৱস্থা গ্রহণ কৰা হ'ব।
মন্ত্রী শর্মাই লগতে কয় যে একাংশ সংবাদ মাধ্যমে অসমক ৯০'ৰ দশকলৈ উভতাই নিব বিচাৰিছে। ৯০ৰ দশকত একাংশ বুদ্ধিজীৱীয়ে আলফাক উৎসাহিত কৰিছিল। কিন্তু সেই বুদ্ধিজীৱীসকলে হেজাৰ হেজাৰ আলফাৰ তেজাল যুৱক মৃত্যুমুখত পৰাৰ পাছত এবাৰো তেওঁলোকৰ খবৰ লোৱা নাছিল।
দেশদ্রোহী কার্যত প্রেৰণা যোগোৱাসকলৰ বিৰুদ্ধে যেনেদৰে ব্যৱস্থা ল'ব লাগে তেনেদৰে লোৱা হ'ব বুলি সকীয়াই দি মন্ত্ৰী শৰ্মাই একাংশ সংবাদ মাধ্যম আৰু বুদ্ধিজীৱীক আক্ৰমণৰ লক্ষ্য কৰি লয়।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
